উদ্ধার মাধ্যমিক পরীক্ষার্থীর ঝুলন্ত দেহ! এলাকায় চাঞ্চল্য

উত্তর ২৪ পরগনা: উত্তর ২৪ পরগনার অশোকনগরে উদ্ধার মাধ্যমিক পরীক্ষার্থীর ঝুলন্ত দেহ! আর যা নিয়ে এলাকায় ছড়ায় চাঞ্চল্য। শোকের ছায়া পরিবার জুড়ে।

ঘটনাটি ঘটেছে অশোকনগর থানার অন্তর্গত গুমা দুই নম্বর গ্রাম পঞ্চায়েতের ছোট বামুনিয়ার এলাকায়। বছর ১৫ এর সোনালী খাতুন গুমার রবীন্দ্র উচ্চ বিদ্যালয়ের মাধ্যমিক পরীক্ষার্থী ছিলেন। ।মাধ্যমিক পরীক্ষার প্রথম ভাষার পরীক্ষা দিতে রাজিবপুর বালিকা উচ্চ বিদ্যালয় থেকে পরীক্ষা দিয়ে বাড়িতে ফেরে সে। পরিবারের সদ্যসদের অভিযোগ সোনালী বাড়ি ফেরার পরেই তাঁর ফোনে একটি ফোন আসে, যা পেয়েই সে নিজের ঘরে গিয়ে দরজা বন্ধ করে ঘরের ফ্যানের সাথে ওড়না ও গামছা দিয়ে গলায় দড়ি দিয়ে আত্মঘাতী হয়।

আরও পড়ুন: শারীরিক ও মানসিক চিকিৎসায় বৈষম্য নেই, মিলবে বিমার সুবিধা: ঝাড়খণ্ড হাইকোর্ট

সোনালীর বন্ধুরা জানান,জসিম দফাদার নামে বছর ২২ এর এক যুবকের সাথে দীর্ঘ দু’বছর ধরে তাঁকে উত্তপ্ত করত। যদিও প্রথম দিকে তাঁরা সম্পর্কে ছিলেন, কিন্তু পরে সেই ছাত্রী ওই যুবককে প্রেমে প্রত্যাখ্যান করে। এরপর থেকেই ওই যুবক বিভিন্নভাবে সেই ছাত্রীকে উত্তপ্ত করতে থাকে।

ছাত্রী আত্মঘাতী হওয়ার পরেই তড়িঘড়ি তাঁকে পরিবারের তরফ থেকে নিয়ে যাওয়া হয় বারাসাত মেডিক্যাল কলেজ ও হাসপাতালে। সেখানে চিকিৎসকেরা তাঁকে মৃত বলে ঘোষণা করে। আজ সেই ছাত্রীর দেহের ময়নাতদন্ত করা হয়। ইতিমধ্যেই ছাত্রীর পরিবারের তরফ থেকে ওই যুবকের বিরুদ্ধে অশোকনগর থানায় লিখিত অভিযোগ দায়ের করে মৃত ছাত্রীর পরিবার।

দেখুন অন্য খবর