ফের ট্রলি ব্যাগ বন্দি ব্যবসায়ীর দেহ উদ্ধার!

দক্ষিণ ২৪ পরগনা: কদিন আগেই হাড়হিম ঘটনার সাক্ষী থেকেছিলাম সকলে। কী বলুন তো! কুমোরটুলিতে ট্রলি ব্যাগ থেকে উদ্ধার হয় এক মহিলার সর্বাঙ্গ কাটা দেহ! আর এবার সেই একই ঘটনার সাক্ষী থাকল ঘোলা। জানা যাচ্ছে, কল্যাণী এক্সপ্রেসওয়ের ধারে একটি ট্রলি ব্যাগের ভিতর থেকে উদ্ধার হল এক ব্যবসায়ীর টুকরো টুকরো দেহ। জানা যাচ্ছে, ট্রলি ব্যাগের ভিতর থেকে উদ্ধার হয়েছে এক যুবকের নলি কাটা দেহ। মৃতের নাম ভাগারাম। ইতিমধ্যেই এই খুনের ঘটনায় গ্রেফতার করা হয়েছে কৃষ্ণপাল সিং ও করণ সিং নামে ২ যুবককে।

মৃত ভাগারাম সহ দুই অভিযুক্ত রাজস্থানের বাসিন্দা। জানা যাচ্ছে, কর্মসূত্রে গিরিশ পার্কে একটি বাড়ি ভাড়া নিয়ে থাকতে শুরু করেছিল তারা। জানা যাচ্ছে, ওই দুই অভিযুক্ত ব্যবসায়ী ভাগারামের কাছ থেকে চুড়িদারের পিস কিনতেন করণ ও কৃষ্ণপাল।

আরও পড়ুন: স্বরূপনগরের গুলি কাণ্ডে গ্রেফতার আরও ২

ধৃতদের দাবি, ৮ লক্ষ টাকা দেনা হয়ে গিয়েছিল ভাগারামের। দীর্ঘদিন ধরে টাকা চাইলেও দিচ্ছিলেন না ভাগারাম। সেই টাকা নিয়ে অশান্তির জেরে ভাগারামকে খুনের ছক কষে অভিযুক্তরা। সেই অনুযায়ী প্রথমে কফির সঙ্গে বিষ মিশিয়ে খাওয়ানো হয় ভাগারামকে। এরপর সে অচৈতন্য হয়ে গেলে তাঁকে প্রথমে শ্বাসরোধ করে খুন করা হয়। এরপর গলার নলি কেটে দেয় ধৃতরা। খুনের পর মঙ্গলবার রাতে ট্যাক্সিতে ট্রলি নিয়ে দুই যুবক পৌঁছে যায় নাগেরবাজার। সেখান থেকে তারা অ্যাপ ক্যাব বুক করে। পরিকল্পনা ছিল, কল্যাণী এক্সপ্রেস ওয়েতে নির্জন জায়গায় ফেলে দেওয়া হবে দেহ। কিন্তু শেষরক্ষা হয়নি। ঘটনাস্থল থেকই গ্রেফতার হয় করণ। পালানোর চেষ্টা করলেও কয়েকঘণ্টার মধ্যেই মোবাইলের টাওয়ারের লোকেশান ট্র্যাক করে কৃষ্ণপালকে আটক করে পুলিশ।

দেখুন অন্য খবর